C 233/32
SL
Uradni list Evropske unije
16.6.2022
Ti tarifni podštevilki izključujeta nize za razsvetljavo, ki niso zasnovani predvsem za razsvetljavo božičnega drevesca in se za različne okrasne namene uporabljajo vse leto, na primer za okrasitev hiš, balkonov, poročnih lokacij, vrtov ali za okrasitev manjših predmetov, kot so venec, cvetlični lonček ali miza.
Pod to tarifno podštevilko ne spadajo niti nizi za razsvetljavo z žarnicami v obliki npr. buče ali srčkov, ker žarnice niso tematsko povezane z božičem.
Primeri izdelkov, ki jih je treba uvrstiti pod tarifno podštevilko 9405 4x kot ‚druga električna svetila in pribor zanje‘:
Zavesa iz LED žarnic v obliki girlande (na voljo v različnih dolžinah), ki je sestavljena iz dveh izoliranih električnih kablov, z nizi različnih dolžin (30 cm do 70 cm), ki visijo z girlande v razmikih, dolgih približno 15 cm.
Nizi so opremljeni s približno 200 LED svetlobnimi viri.
Girlanda je na voljo s priključnim kablom in transformatorjem.
Mikro LED veriga za razsvetljavo skupne dolžine 240 cm je sestavljena iz kovinske žice in 40 svetlobnih virov z razmikom 5 cm in deluje na baterijski pogon.
Mikro LED veriga za razsvetljavo skupne dolžine 860 cm (pri čemer dolžina povezovalnega kabla znaša 500 cm) je sestavljena iz kovinske žice in 360 svetlobnih virov z razmikom 1 cm.
Veriga za razsvetljavo je na voljo s transformatorjem.“